OpenLLM-France/wikimedia huggingface dataset:
# Guillermo Ariel Pereyra

Guillermo Ariel Pereyra (Río Cuarto, 20 de febrer de 1980) és un futbolista argentí que juga de migcamista defensiu. Actualment juga al Young Boys.

## Trajectòria

Pereyra començà la seva carrera al River Plate, jugant 95 partits entre 1998 i 2003. Durant aquestes temporades el River Plate guanyà quatre lligues argentines.
L'any 2003 Pereyra fou traspassat al RCD Mallorca. En març del 2008 fou traspassat al FC Lokomotiv Moskvà.

## Títols
### Títols nacionals

| Temporada | Club | Títol |
| 1999 | River Plate | Primera divisió argentina Apertura |
| 2000 | River Plate | Primera divisió argentina Clausura |
| 2002 | River Plate | Primera divisió argentina Clausura |
| 2003 | River Plate | Primera divisió argentina Clausura |

## Referències

* ↑ Diari As - Pereyra se va traspasado al Lokomotiv de Moscú (castellà)

## Enllaços externs

* Guillermo Pereyra a Football Lineups
# Guillermo Arellano

Guillermo Arellano Moraga (21 d'agost de 1908 - 16 de febrer de 1999) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Guillermo Arellano Fitxa i estadístiques a la FIFA
# Guillermo Ascanio Moreno

Guillermo Ascanio (Vallehermoso, La Gomera, 1907 - Madrid, 4 de juliol de 1941) fou un polític i militar canari.
Va estudiar enginyeria industrial a Alemanya i en el setge de Madrid durant la guerra civil espanyola, va exercir de comandant en cap de les tropes republicanes. Va ser militant del Partit Comunista de Canàries, i al costat de José Miguel Pérez Pérez, fou una de les seves principals figures. Va publicar diversos articles a Espartaco (òrgan d'expressió del Partit Comunista de Canàries) en alguns dels quals va arribar a defensar la independència de Canàries pel que fa a Espanya, descrivint la situació polític-econòmica de l'arxipèlag com a "semicolonial". Això ha fett que sigui una figura reivindicada tant pel comunisme com pel nacionalisme canari. Va morir afusellat el 1941 a Madrid per ordre de Francisco Franco en acabar la Guerra Civil espanyola i després de la invasió de la Unió Soviètica per part de la tropes nazis.

## Referències

* Ressenya biogràfica Arxivat 2007-09-28 a Wayback Machine.
# Guillermo Campra

Guillermo Martín Campra Elizalde(Barcelona, 11 de març de 1997) es un actor català conegut especialment per la seva participació a la sèrie de TVE Águila roja com Alonso. Es germà de la també actriu Carla Campra.
Va Començar la seva carrera des de molt petit fent anuncis per a televisió. Al 2007 va aconseguir el paper protagonista a la que seria la seva primera pel·lícula, Carlitos y el Campo de los Sueños, on va interpretar a Carlitos, un nen orfe que viu en un orfenat amb el somni de ser jugador de futbol professional. La pel·lícula va ser guardonada amb alguns premis, entre ells, el Premi a la millor Pel·lícula i el Premi del públic al Festival de Cine de Giffoni, à la categoría Elements +6.
Un any després, participa en alguns episodis de la sèrie El internado con interpretava Samuel Espí per els flashbacks ocasionals sobre la seva infantesa. Posteriorment, gravà el seu primer curt, Divina Justicia.
Al 2009 arribaria el paper a la sèrie de televisió Águila roja, on Guillermoencarna a Alonso de Montalvo, el fill de Águila Roja. A més a més de la sèrie, en 2009 aparegué en el seu segon curt Sin cobertura. Al 2010 va ser pregoner del Carnaval de El Tiemblo (Ávila), municipi on es roden moltes de les escenes exteriors d'Águila Roja.

## Referències

* ↑ «Guillermo Campra». [Consulta: 6 novembre 2020].
* ↑ «Actor Guillermo Campra - Representante Doble M Talent Agency» (en espanyol europeu). Arxivat de l'original el 2021-01-24. [Consulta: 17 febrer 2021].
* ↑ Press, Europa. «'Carlitos y el campo de los sueños', Premio a la Mejor Película en el Festival Giffoni de Cine», 21-07-2009. [Consulta: 6 novembre 2020].
* ↑ RTVE.es. «Alonso, interpretado por Guillermo Campra» (en castellà), 05-01-2009. [Consulta: 6 novembre 2020].
* ↑ Ávila, Diario de. «Diario de Ávila» (en castellà), 01-01-2001. [Consulta: 6 novembre 2020].
# Guillermo Torres

Guillermo Torres (Atlanta, EUA, 1957) és un astrofísic estatunidenc que treballa en el Harvard-Smithsonian Center for Astrophysics i és especialista en detecció i caracterització d'exoplanetes, dels quals n'ha descobert dos.
Torres es llicencià en física i es doctorà en astronomia a la Universitat Nacional de Córdoba a l'Argentina. Després fou becat al Harvard-Smithsonian Center for Astrophysics, a Massachusetts, EUA, on hi segueix treballant. És el primer autor dels articles corresponents al descobriment dels exoplanetes HAT-P-3 b (2003) i HAT-P-14 b (2007) i ha participat en la confirmació de l'òrbita de 18 planetes extrasolars, entre els quals s'inclouen els dos anteriors. El seu treball s'ha centrat en dissenyar un programari per analitzar els senyals recollits de possibles trànsits d'exoplanetes per part de la Missió Kepler de la NASA amb l'objectiu de identificar quines corresponen a trànsit d'exoplanetes i quines a altres fenòmens.

## Referències

* 1 2 3 «Por ahora, mudarnos a un exoplaneta es ciencia ficción» (en castellà). La Voz, 22-12-2011. [Consulta: 25 desembre 2016].
* ↑ «No es difícil imaginar que hay vida en estos planetas» (en castellà). La Voz, 26-07-2015. [Consulta: 25 desembre 2016].
* 1 2 «Exoplanets Data Explorer» (en anglès). Exoplanets.org. [Consulta: 25 desembre 2016].
# Guillermo Yávar

Guillermo Yávar Romo (26 de març de 1943) és un exfutbolista xilè.

## Selecció de Xile

Va formar part de l'equip xilè a la Copa del Món de 1966.

## Referències

* ↑ «1966 FIFA World Cup England». Arxivat de l'original el 2011-10-22. [Consulta: 16 desembre 2017].
* ↑ Guillermo Yávar Fitxa i estadístiques a la FIFA
* ↑ Perfil a national-football-teams
# Jon Ander López Maquiera

Jon Ander López Maquiera (Barakaldo, 6 de setembre de 1976 - Sestao 6 de gener de 2013) fou un futbolista basc, que ocupà la posició de porter.

## Trajectòria

Comença a destacar al filial del Racing de Santander, amb qui juga la campanya 95/96. En finalitzar, marxa al CD Baskonia, el tercer equip de l'Athletic Club, i per la temporada 97/98 recala al Barakaldo CF.
El 1998 fitxa per la SD Eibar, de Segona Divisió. Eixa temporada disputa 14 partits, però a la següent és titular, amb 30 aparicions. L'estiu del 2000 fitxa pel Reial Valladolid. Amb els castellans hi roman tres temporades, amb una cessió al Llevant UE pel mig, però en cap d'elles arriba a debutar a la màxima categoria.
La temporada 04/05 juga amb la UD Salamanca a Segona Divisió. A partir d'eixe moment, la seua carrera prossegueix per equips més modestos: Real Jaén (2005), Écija Balompie (2006) i Lucena CF (06/07). Al març del 2007 aconsegueix la presidència d'aquest darrer conjunt, acompanyat d'una sèrie d'inversors locals. A l'any següent, els problemes econòmics afecten al Lucena, deixant el càrrec.
El 6 de gener de 2013 va morir a causa d'un infart.

## Referències

* ↑ http://www.diariocordoba.com/noticias/noticia.asp?pkid=399871 Arxivat 2011-01-07 a Wayback Machine. Jon Ander tranquiliza a la plantilla en tema económico
* ↑ «Fallece de un infarto el expresidente del Lucena Jon Ander» (en castellà). Marca, 07-01-2013. [Consulta: 10 febrer 2015].
# Ciques

Ciques (Cycas revoluta) és una espècie de gimnosperma de la família de les cicadàcies originària del sud del Japó i molt utilitzada com a planta ornamental. Es coneix també com a segú del Japó i palma de segú.
Exteriorment sembla una palmera amb les que no guarda cap relació ja que es tracta d'un cicadòfit.

## Característiques

És una planta molt simètrica amb una corona de fulles pinnades, de 50 a 150 cm de llarg, de color verd fosc. El tronc fa uns 20 cm de diàmetre que en les plantes joves és molt baix i fins i tot subterrani. En individus molt vells arriba a fer 7 metres d'alçada. Però la planta és de creixement molt lent i li cal de 50 a 100 anys en fer aquesta alçada. Els troncs es poden ramificar.
La propagació de les ciques es fa per llavor o per fillols basals. És planta dioica, només els mascles fan uns vistosos cons.

## Cultiu, usos i plantament

En regions prou càlides com el litoral Mediterrani poden créixer a l'exterior, és bastant tolerant a la sequera i pot créixer a ple sol o a l'ombra a l'exterior però a l'interior de les cases necessita llum. També creix com a Bonsai.
Suporta glaçades bastant fortes (entre 10 i 15 sota zero). Pot tornar a fer fulles després del fred.

## Toxicitat

És molt verinosa per a animals i humans si s'ingereix, hi ha hagut intoxicacions en gossos que s'han menjat les fulles. En els gossos, en 12 hores es presenten símptomes com vòmits, diarrea i hepatotoxicitat. Totes les parts de la planta són tòxiques però les llavors són les que ho són més. La toxina que es presenta s'anomena cicasina.

## Referències

* ↑ «Noms de plantes. Corpus de fitonímia catalana | TERMCAT». [Consulta: 22 gener 2023].
* ↑ Suspected cycad (Cycas revoluta) intoxication in dogs, Botha CJ, Naude TW, Swan GE, et al.| J S Afr Vet Assoc | 1991
* ↑ Dr. Muller-Esneault, DVM. "Cycas Revoluta: The Sago Palm, or Cycad Toxicity." «Enllaç». Arxivat de l'original el 2012-06-05. [Consulta: 13 agost 2010]. 2009
* Hill (2003). Cycas revoluta. Llista Vermella de la UICN, Unió Internacional per a la Conservació de la Natura, 2006. Consultat el 11 maig 2006 (en anglès).
* The Cycad Pages: Cycas revoluta Arxivat 2020-09-03 a Wayback Machine.
* Sago Palm Arxivat 2005-04-04 a Wayback Machine.: University of Arizona Pima County Cooperative Extension
* The Sago Palm, Cycas revoluta by Phil Bergman
* Cycads: their evolution, toxins, herbivores and insect pollinators. Schneider D, Wink M, Sporer F, Lounibos P. Naturwissenschaften. 2002 Jul;89(7):281-94. Review.PMID: 12216856

## Enllaços externs

* MicrosporophyllMacrosporophyllSeedsVideos Arxivat 2011-06-12 a Wayback Machine. - Flavon's Wild herb and Alpine plants
# Victor Buller Turner

El Tinent Coronel Victor Buller Turner VC CVO (17 de gener de 1900 – 7 d'agost de 1972) va ser un receptor anglès de la Creu Victòria, la màxima i més prestigiosa condecoració per valentia davant l'enemic que pot ser atorgada a les forces britàniques i de la Commonwealth.

## Biografia

Turner va néixer a Reading, Berkshire, fill de Charles Turner, del Royal Berkshire Regiment. Era el germà petit del tinent Alexander Buller Turner VC, i la seva família estava emparentada amb el General Sir Redvers Buller VC. Vivien a Thatcham House abans de traslladar-se a Suffolk després de la guerra.
Turner tenia 42 anys, i era un tinent coronel temporal a The Rifle Brigade (Prince Consort's Own) de l'Exèrcit Britànic durant la Segona Guerra Mundial.
El 27 d'octubre de 1942, a El Aqqaqir, al Desert Occidental (Egipte), durant la Segona Batalla d'El Alamein, el tinent coronel Turner comandava un batalló de la Rifle Brigada. Després de superar una posició alemanya, el batalló va defensar la posició Snipe enfrontar-se als contraatacs desesperats alemanys, portats a terme per 90 tancs, destruint o immobilitzant més de 50. durant l'acció, un dels canons de 6 lliures va ser deixat només amb un únic oficial i un sergent, i el tinent coronel Turner se'ls va unir com a carregador, destruint 5 tancs més. No va ser fins que el darrer tanc havia estat rebutjat que va consentir en què li curessin una ferida al cap.
La seva Creu Victòria està exposada al Royal Green Jackets Museum de Winchester, Anglaterra.

## Referències

* British VCs of World War 2 (John Laffin, 1997)
* Monuments to Courage (David Harvey, 1999)
* The Register of the Victoria Cross (This England, 1997)

## Enllaços externs

* Lieutenant Colonel V.B. Turner in The Art of War exhibition at the UK National Archives
* Location of grave and VC medal Arxivat 2004-10-28 a Wayback Machine. (Norfolk)
* Find-A-Grave biography
# Bíblia Catalana Interconfessional

La Bíblia Catalana. Traducció Interconfessional o BCI és una versió crítica de la Bíblia, escrita en català presentada el mes d'octubre de 1993 per l'Associació Bíblica de Catalunya, l'Editorial Claret i les Societats Bíbliques Unides. El text de la BCI ha esdevingut el text bíblic comú de l'Església a Catalunya en l'actualitat, amb prop de 200.000 exemplars.

## Comitè i Traductors

El comitè de redacció l'han format Agustí Borrell, Guiu Camps, Enric Capó, Pere Casanellas i Bassols i Armand Puig i Tàrrech.
Els Traductors tots ells membres de l'Associació Bíblica de Catalunya, han estat: Joan Aragonès, Agustí Borrell, Gabriel Cañellas, Pere Casanellas, Enric Cortès, Joan Ferrer, Joan Magí, Joan Ramon Marín, Jaume Pedrós, Hilari Raguer, Frederic Raurell, Josep Ribera, Ignasi Ricart, Jordi Sànchez Bosch, Jaume Sidera i Romual Vives.
Aquesta versió es va fer seguint el principi de traducció anomenat d'equivalència dinàmica, proposat per les Societats Bíbliques Unides. L'equivalència dinàmica «…es basa en el principi que, si la forma d'una frase de la llengua original… un cop traspassada a la nostra llengua, no té el mateix sentit ni la mateixa expressivitat, cal cercar en la traducció una forma que tingui un valor equivalent».

## Textos utilitzats

Pel que fa a l'Antic Testament, el text utilitzat ha estat el de la Bíblia Hebraica Stuttgartensia. En l'edició amb apòcrifs, aquests textos s'han traduït de l'edició de Göttingen, de la Septuaginta.
Pel que fa al Nou Testament, el text grec utilitzat ha estat la 26a edició del Novum Testamentum Greace, de Nestle-Aland.

## Adaptacions a altres versions

* Bíblia Balear Interconfessional (BBI)
* Bíblia Valenciana Interconfessional (BVI)

## Referències

* ↑ Bíblia Catalana Interconfessional: «Gènesi de l'edició»

## Enllaços externs

* Bíblia Catalana Interconfessional
# Lucceu

Lucceu és el nom dels següents personatges:
* Lucceu, general romà
* Luci Lucceu, historiador romà
* Gai Lucceu Hirre, tribú de la plebs del 53 aC
# Claudio Husaín

Claudio Husaín (20 de novembre de 1974) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 2002.

## Referències

* ↑ Bartolozzi, Bruno «Zac in missione per Figo» (en italian). La Gazzetta dello Sport, 12-05-2000 [Consulta: 7 maig 2010].
* ↑ «Parma sigue de cerca a Aimar» (en castellà). La Nación, 21-06-2000 [Consulta: 7 maig 2010]. «Còpia arxivada». Arxivat de l'original el 2011-06-06. [Consulta: 24 març 2018].
* ↑ Claudio Husaín Fitxa i estadístiques a la FIFA
* ↑ Claudio Husaín a National-Football-Teams.com (anglès)
# Guitar World

Guitar World és una revista mensual de música dedicada a guitarristes. Cada edició conté entrevistes originals, àlbums i partitures de guitarra i baix. La revista es publica tretze vegades a l'any (dotze edicions mensuals i una edició de vacances).
La revista va debutar al juliol de 1980 amb Johnny Winter en la portada. En els seus 30 anys d'història, Guitar World ha publicat entrevistes d'alguns dels guitarristes més influents del rock, incloent a Alex Lifeson, Ritchie Blackmore, Jeff Beck, Brian May, Arthur Rhames, John Frusciante, Steve Morse, Robert Ward, Richie Sambora, Jimmy Page, David Gilmour, Eric Clapton, Joe Satriani, Steve Vai, Yngwie Malmsteen, Tony Iommi i Eddie Van Halin qui ha aparegut en la portada 16 vegades, i dues vegades en la revista afiliada Guitar Legends.
Anteriorment era propietat d'Harris Publications; Future US va comprar la revista el 2003.

## Guitar World en video

El gener de 2005, Guitar World va començar a vendre alguns nombres de la revista amb CD-ROM, amb lliçons en vídeo i altres continguts multimèdia de producció pròpia i de tercers. Les revistes que contenen el disc es venen per tres dòlars més (7,99 dòlars en lloc de 4,99). Cada edició de Guitar World solia contenir, a les pàgines centrals, un pòster d'un artista o banda inclòs aquest mes en la revista, però ja no s'inclou (no obstant això, la revista ha mantingut el preu de la publicació). En 2007 Guitar World va començar a produir un nou DVD: Guitar World presenta Guitar DVD.

## Columnes d'altres revistes

A partir de l'edició gener 2009, Guitar World ha inclòs columnes de les revistes afiliades (i ja desaparegudes) Guitar One i Guitar World Acoustic. Algunes de les columnes són:
* Shred Alert per Paul Gilbert de Racer X.
* The Alchemical Guitarist per Richard Lloyd de Television.
* Time to Burn per Michael Angelo Batio.
* Practice What You Preach per Eric Peterson de Testament.
* Left-Hand Path per Ihsahn de Emperor.
* All That Jazz per Vic Juris.
* Talkin' Blues per Keith Wyatt.
* Dominion per Mark Morton de Lamb of God.

## Referències

* ↑ «Guitar World Cover Gallery» (en anglès). guitarworld.com/covers. Arxivat de l'original el 2011-02-27. [Consulta: 4 març 2011].
* ↑ «Guitar World DVDS» (en anglès). guitarworld.com. Arxivat de l'original el 2011-03-24. [Consulta: 4 març 2011].
* ↑ «Blues Rock Master Class DVD» (en anglès). guitarworld.com. Arxivat de l'original el 17 de novembre de 2015. [Consulta: 4 març 2011].

## Enllaços externs

* «Lloc web oficial».
# Joan Tarrús i Bru

Joan Tarrús i Bru (Olot, 15 de febrer de 1880 - Girona, 31 de març de 1972) fou un polític gironí i metge oculista.
Tarrús i Bru pertanyia a una nissaga de metges i polítics de la ciutat de Girona. En la seva joventut, Tarrús no emprengué el camí tradicional de la seva família i ingressà al seminari diocesà de Girona, que finalment abandonà per dedicar-se als estudis de metge oculista. Tot i que no disposava de vocació política, Tarrús fou escollit alcalde de Girona el 1924 per la dictadura del general Miguel Primo de Rivera. Després de la Guerra civil espanyola fou el primer alcalde del règim franquista. La seva estada al càrrec fou breu (del 6 de febrer al 23 d'octubre de 1939), atès que era l'únic oculista actiu de la Província de Girona i no podia donar una dedicació exclusiva al càrrec. En abandonar-lo, fou immediatament nomenat president de la Diputació de Girona, càrrec que va ostentar fins al març de 1940.
En l'àmbit civil, Tarrús fou president del Cercle Artístic de Girona del 1947 a 1949.
# Hugo (televisió)

Hugo és un videojoc de plataforma que ha estat traspassat a la televisió per a públic juvenil i que s'ha emès a França, Portugal, Castella, i així fins a quaranta països. Es tracta en realitat d'un format danès creat per Interactive Television Entretainment el 1990. El programa consisteix en un joc on el personatge principal és Hugo. L'espectador truca per telèfon i, si arriba a entrar en antena, Hugo interactúa amb ell a través del teclat del seu telèfon. Hugo ha de passat per diferents mons de plataforma, en circuits amb obstacles. L'espectador el fa moure amb el teclat del telèfon.

## Referències

* ↑ Otero, Carlos. «Hugo: Antes del 'Fornite', los videojuegos eran desde el teléfono fijo y con Carmen Sevilla» (en castellà). Telecinco, 02-03-2019. [Consulta: 20 març 2023].
* ↑ «Así fue el programa de TV más avanzado (e interactivo) de la historia» (en castellà). La Vanguardia, 07-06-2019. [Consulta: 20 març 2023].
* ↑ «Hugo, el troll del Telecupón» (en castellà). 20minutos, 27-07-2009. [Consulta: 20 març 2023].

## Enllaços externs

* http://www.youtube.com/watch?v=3XinLcEGHUU Arxivat 2016-03-28 a Wayback Machine.
# Günter Blobel

Günter Blobel (Waltersdorf, 21 de maig de 1936 - Ciutat de Nova York, 18 de gener de 2018) fou un oncòleg, biòleg i professor universitari estatunidenc d'origen alemany, guardonat amb el Premi Nobel de Medicina o Fisiologia l'any 1999.

## Biografia

Va néixer el 21 de maig de 1936 a la ciutat de Waltersdorf, població situada en aquells moments a Alemanya però que avui dia forma part de la Silèsia polonesa i rep el nom de Niegosławice. Va estudiar medicina a la Universitat de Tübingen, on es graduà el 1960, i va realitzar posteriorment el seu doctorat l'any 1967 a la Universitat de Wisconsin-Madison, on s'especialitzà en oncologia. Ha desenvolupat tota la seva de recerca i docent a la Universitat Rockefeller de Nova York, on treballa al laboratori de biologia cel·lular. L'any 1987 aconseguí la nacionalitat nord-americana.

## Recerca científica

Durant la dècada del 1970 s'interessà per les proteïnes i aconseguí descobrir que aquestes tenen senyals intrínsecs que governen el seu transport i situació en la cèl·lula, i que ell anomenà hipòtesi del senyal. Per aquests treballs l'any 1999 fou guardonat amb el Premi Nobel de Medicina o Fisiologia.

## Enllaços externs

* «Günter Blobel» (en anglès). The Nobel Prize. The Nobel Foundation.
* (anglès) Entrevista realitzada per Vega Science Trust
# H.323

El protocol H.323 és una recomanació de l'ITU-T que defineix els protocols que defineixen sessions de comunicació audiovisual en qualsevol xarxa de paquets. Actualment està implementat en diverses aplicacions d'Internet en temps real com ara NetMeeting i Ekiga. Forma part de la sèrie de protocols H.32x que adrecen comunicacions sobre XDSI, PSTN o SS7. H.323 s'usa habitualment en VoIP, ToIP (Telephony over IP) i en videoconferències basades en IP.

## Protocols

H.323 referencia protocols de l'ITU-T com ara:
* H.225.0 protocol usat per definir senyalització de trucada, el medi (àudio i vídeo), la paquetització del flux, sincronització i per formats de missatges de control.
* H.245 és un protocol de control per comunicacions multimèdia, descriu els missatges i els procediments usats per obrir i tancar canals lògics d'àudio, vídeo i dades, control i indicacions.
* H.450 descriu els serveis suplementaris
* H.235 descriu la seguretat en H.323
* H.239 descriu l'ús de flux dual en videoconferències, usualment una per a vídeo en viu i l'altre per a presentació.

## Enllaços externs

* Understanding H.323 by Microsoft
* Informació sobre el H.323
* xmeeting per MacOS X
* GNU Gatekeeper
# Hasheem Thabeet Manka

Hasheem Thabeet Manka (Dar es Salaam, Tanzània, 16 de febrer de 1987) és un jugador de basquetbol tanzà que juga de pivot.
Començà a jugar al basquetbol amb 15 anys als Huskies de la Universitat de Connecticut, Estats Units. Amb 221 cm d'altura i 119 kg de pes, és el jugador més alt que ha jugat als Huskies. El 25 de juny de 2009 fou escollit amb el número dos pels Memphis Grizzlies al draft de l'NBA.

## Trajectòria professional
### Memphis Grizzlies

Thabeet va ser ser seleccionat en la segona posició del Draft de l'NBA del 2009 pels Memphis Grizzlies, i va ser el primer jugador nascut a Tanzània en jugar a l'NBA. Al desembre de 2009 va aconseguir el rècord de taps de la seva temporada (5).
El 25 de febrer de 2010 va ser traspassat als Dakota Wizards de la G League, però el 8 de març del mateix any va tornar a ser cridat per l'equip de Memphis.

### Houston Rockets

El 24 de febrer del 2011 va ser fitxat per Houston Rockets a canvi dels jugadors Shane Battier i Ish Smith. El 21 de març de 2011 va ser canviat a l'equip Rio Grande Valley Vipers i a l'abril del mateix any va tornar a Houston.

### Oklahoma City Thunder

L'11 de juliol del 2012 Thabeet va signar contracte pels Oklahoma City Thunder, i a un partit contra Charlotte Bobcats va assolir el seu primer doble-doble.

### Philadelphia 76ers

El 26 d'agost de 2014 va ser traspassat als Philadelphia 76ers i va ser rebutjat per ells mateixos dia 1 de setembre de 2014.

### Detroit Pistons

El 25 de setembre de 2014 va fitxar per Detroit Pistons i novament va ser rebutjat el 20 d'octubre del mateix any.

### Grand Rapids Drive

Dia 1 de novembre de 2014 Thabeet va ser adquirit pels Grand Rapids Drive de la G-League, com a jugador afiliat de Detroit Pistons i més endavant, a juliol de 2015 va unir-se al D-League Selected Team per a la Summer League.

### Yokohama B-Corsairs

El 29 de setembre de 2017 va signar contracte amb els Yokohama B-Corsairs de la B.League del Japó.

### Fort Wayne Mad Ants

Per a la temporada 2019-2020, Thabeet va ser traspassat als Fort Wayne Mad Ants de la G-League però va ser expulsat de l'equip el 16 de gener.

## Referències

* ↑ «Perfil de Hasheem Thabeet». [Consulta: 25 gener 2009].
* ↑ «Biggest Man on Campus - Tanzanian freshman tallest ever at UConn», 18-07-2006. Arxivat de l'original el 2009-09-09. [Consulta: 25 gener 2009].
* ↑ Howard Beck. «On a Day of Trades, the Draft’s Focus Is on Griffin and Guards» (en anglès). New York Times, 25-06-2009. [Consulta: 26 juny 2009].